ועדת הכספים, כנסת 25, פרוטוקול מספר 230, 2023-10-30 00:00

משה גפני: אני מחדש את הישיבה, הנושא: אישור העמדת מסגרת ערבות מדינה עבור פתיחת מסלול סיוע ייעודי לעסקים בקרן להלוואות בערבות מדינה בעקבות המלחמה

משה גפני:  מי מציג את הבקשה לערבות?     

גיל כהן: כבוד היושב-ראש, גיל כהן, סגן החשב הכללי

גיל כהן:  אני אתחיל להציג, ושחר, שהיא ממונה על ערבויות מדינה, תמשיך

משה גפני: בבקשה

גיל כהן: אנחנו באים לכאן היום, כבוד היושב-ראש, במהלך דומה לזה שנעשה במשבר הקורונה, לבקש ערבות מיוחדת, ייעודית, למסלול מלחמה, למסלול חרבות ברזל

גיל כהן:  למעשה, כמו שתכף נציג, במסלול הזה בראש ובראשונה אנחנו מבקשים את האפשרות לתת אשראי בהיקף גבוה דרך נותני האשראי, שזה בנקאים וחוץ בנקאיים, בהיקף גבוה של 10 מיליארד שקלים

גיל כהן:  בערבות גבוהה יותר פר הלוואה, במסלול מהיר יותר ויעיל יותר מהקרן הרגילה, הנוכחית, היום – על מנת למנוע בירוקרטיה ולוודא שהכסף יגיע בצורה הכי מהירה והכי ויעילה

גיל כהן:  פטור מעמלות – על מנת באמת לתמוך באוכלוסייה

גיל כהן:  וערבות גבוהה פר הלוואה ופר התיק, כלומר, לאפשר למעשה לנותני האשראי לתת את הכסף כמה שיותר מהר

גיל כהן:       אולי אתן לשחר להשלים אותי ולדבר על - - -     

שחר בן צבי: שחר בן צבי, הממונה על ערבויות מדינה

שחר בן צבי:  הייתי איתך פה לפני שבועיים, על התעופה

שחר בן צבי:  יש לנו את הקרן לעסקים קטנים ובינוניים, אני מאמינה שכולם פה מכירים אותה

שחר בן צבי:  אנחנו בעצם הולכים להשתמש בקרן הנוכחית ולפתוח מסלול ייעודי עבור עסקים שצריכים בעת הנוכחית לגשר על פערי ההון והתזרים שלהם

שחר בן צבי:  חשוב לנו לציין שהמטרה – עשינו פה כמה הקלות ביחס למסלולים האחרים בקרן, אולי אכנס מעט יותר לפרטים: מבחינת שיעור הערבות ברמת ההלוואה, עמלות, אגרות

משה גפני: אתם מוסיפים כסף לערבות?     

שחר בן צבי: בוודאי, בגלל זה אנחנו מגיעים לכאן

משה גפני: כמה היה עד עכשיו וכמה אתם מבקשים עכשיו?     

שחר בן צבי: אנחנו עכשיו מבקשים עוד 1

שחר בן צבי: 2

שחר בן צבי:  מיליארד שקלים במסלול הנוכחי

משה גפני: כמה היה עד עכשיו? 

שחר בן צבי: אני חושבת שהמסלול הקודם היה 10 מיליארד שקלים, לכל הקרן, לשלוש שנים

שחר בן צבי:  הגענו אליכם ב-2022 כדי לפתוח את המסלול הנוכחי

משה גפני: לא הבנתי

משה גפני:  יש לי עסק ואני רוצה לקבל ערבות, אני שואל: כמה כסף מתווסף עכשיו לנושא של הערבות?     

שחר בן צבי: עוד עשרה מיליארד שקלים

משה גפני: מוסיפים עכשיו

שחר בן צבי: כן, לקרן הקיימת

שחר בן צבי:  עוד 10 מיליארד שקלים

ינון אזולאי: כן, עבור העסקים

משה גפני: כמה זה יהיה ביחד?     

שחר בן צבי: אני חושבת ש-20 מיליארד שקלים

ינון אזולאי: זה יהיה פחות ממה שהיה בקורונה

משה גפני: זאת אומרת, אנחנו מוסיפים 10 מיליארד שקלים לעסקים

גיל כהן: בקורונה ניתן אשראי בהיקף של 26 מיליארד שקלים

ינון אזולאי: 24

ינון אזולאי: 1, אם אני לא טועה

גיל כהן: אני מעגל

גיל כהן:  אבל עוד פעם, ככל שאנחנו נתקדם הדבר הזה כמובן, יושלם

גיל כהן:  נראה שאנחנו - - - כמובן שהמטרה היא לתת את הכסף

ולדימיר בליאק: יש גם פערים, יש גם פערים בתנאים

ינון אזולאי: על זה אנחנו נדון: האם המטרה היא לתת את הכסף או להשאיר - - - אנחנו תכף נדון על זה

ינון אזולאי:  אבל זה יהיה במשך הדיון כי אנחנו נוכיח שזה לא היה בדיוק ככה

שחר בן צבי: למה להוכיח? אנחנו פה לדיון

משה גפני: ינון, כמה היה בקורונה?     

ינון אזולאי: אם אני לא טועה, בסך הכול 24

ינון אזולאי: 1 מיליארד שקלים

משה גפני: עכשיו הם מדברים על 20 מיליארד שקלים

שחר בן צבי: 26

שחר בן צבי: 3 מיליארד שקלים

ינון אזולאי: עכשיו הוא מדבר על 20 מיליארד שקלים והוא אומר שהם יוסיפו

ינון אזולאי:  גם בקורונה זה היה בשתי פעימות, אם אני לא טועה

שחר בן צבי: שלוש פעימות, בכל פעם הגענו לוועדת הכספים ואישרנו את ההרחבה

שחר בן צבי:  ככל שנדרש, נגיע שוב לוועדה

ולדימיר בליאק: יש גם פערים לא קטנים בתנאי ההלוואה, בין תקופת הקורונה ל - - -     

ינון אזולאי: ריביות

שחר בן צבי: נכון

שחר בן צבי:  באופן כללי, הקורונה - - -     

ולדימיר בליאק: לא לטובת המתווה הנוכחי, גם מבחינת האחוז מהמחזור וגם מבחינת תשלום הריבית על חשבון - - -     

שחר בן צבי: אולי נציג קצת את הנתונים ותוכלו - - -     

ינון אזולאי: תנסי, אנחנו אפילו נשמח

שחר בן צבי: אתם רוצים שנדבר?     

משה גפני: כן, בוודאי

שחר בן צבי: אנחנו רוצים לסייע בעת הנוכחית לשלושה סוגים של אוכלוסיות

שחר בן צבי:  קודם כול, אוכלוסיית משרתי המילואים – כל משרת מילואים, לא משנה איפה העסק שלו ממוקם, יוכל לקבל הלוואה במסגרת המסלול הנוכחי

שחר בן צבי:  אנחנו רוצים לסייע

שחר בן צבי:  לפי דעתי, ככל שידוע לי, זה המתווה הרחב ביותר שהגיע

שחר בן צבי:       שנית, כל העסקים שנמצאים בטווח של 80 קילומטרים מרצועת עזה וכל העסקים כפי שהוחלט בהחלטת הממשלה האחרונה

ינון אזולאי: זה לכולם או למשרתי המילואים?     

שחר בן צבי: כל משרתי המילואים

ינון אזולאי: לא, זה אחד

ינון אזולאי:  אתם עושים את ההטבה הזאת עד 80 קילומטרים?     

שחר בן צבי: בנוסף

ינון אזולאי: מה זה בנוסף?     

שחר בן צבי: זה אומר שכל עסק שנמצא - - -     

ינון אזולאי: למה לא בכל הארץ?     

שחר בן צבי: כי אנחנו רוצים לעשות מסלול לעסקים שנפגעו כרגע

ינון אזולאי: אתם חושבים שבצפון לא נפגעו?     

שחר בן צבי: רגע, לא סיימתי

קריאה: כל הארץ נפגעה, כל הארץ פגועה

ינון אזולאי: אחרי ראשון - - -     

שחר בן צבי: אפשר שאני אסיים ו - - -     

ינון אזולאי: אין בעיה, בסדר

שחר בן צבי: החזית השלישית היא בגבול הצפון, כל הישובים שפונו בחזית הצפון

שחר בן צבי:       אני חושבת שצעקו פה ואני אתייחס

ינון אזולאי: כמה אמרת שבצפון?     

ולדימיר בליאק: יש רדיוס מבחינתכם?     

שחר בן צבי: כפי שהוחלט בהחלטת ממשלה, זה כל היישובים

שחר בן צבי:  לפי דעתי עד - - -     

ולדימיר בליאק: 0 עד 9 קילומטרים, כולל נהריה?     

שחר בן צבי: כן, בדיוק

שחר בן צבי:  זה כל הישובים כפי שהוחלטו בהחלטת הממשלה האחרונה

שחר בן צבי:  אנחנו מדברים על כ-52% מכל היישובים במדינת ישראל שיהיו זכאים לקבל הלוואה, מלבד משרתי המילואים

שחר בן צבי:  זאת אומרת שאם אתה משרת - -     

ינון אזולאי: לא משנה איפה אתה גר

שחר בן צבי: - - לא משנה איפה אתה גר

ינון אזולאי: בסדר, זה מובן

ינון אזולאי:  מעולה

ולדימיר בליאק: אגב, איפה נגמרים 80 הקילומטרים?     

שחר בן צבי: צפונה – כוכב יאיר פחות או יותר, דרומה – זה מגיע גם לעומר

ינון אזולאי: וביישובים שעד 9 קילומטרים, זה עד נהריה?     

שחר בן צבי: כן, פחות או יותר

שחר בן צבי:  יש את כל פירוט הישובים בהחלטת ממשלה

אורן בוטא: איפה אילת שהיא בלי תיירים עכשיו? כל הארץ נפגעה

משה גפני: אבל אתה לא יכול לדבר כשלא קיבלת רשות, אני לא אתן לך לדבר בכלל

אורן בוטא: סליחה, אני אחכה? כי בדרך כלל אתה לא נותן לי

אורן בוטא:  משה גפני היקר, סליחה

משה גפני: בסדר, אני מבקש ממך לא להפריע באמצע

משה גפני:  בבקשה

שחר בן צבי: תודה

שחר בן צבי:  היה לנו חשוב לעשות איזשהו מתווה מהיר, ייעודי, לעסקים שנפגעו כאן ועכשיו בטווח הזה

שחר בן צבי:  אני רק רוצה להזכיר שבניגוד לקורונה - - -     

משה גפני: אילת נמצאת בטווח?     

שחר בן צבי: לא, היא לא נמצאת בטווח הזה

שחר בן צבי:  רק אגיד על זה משהו, כבוד היושב-ראש

משה גפני: אני רוצה שתגידי על אילת, לא משהו

משה גפני:  תגידי

שחר בן צבי: היא לא נכללת כרגע במסלול

משה גפני: למה? אילת נפגעת

משה גפני:  ראש העיר דיבר איתי אתמול, מה אני עונה לו?     

שחר בן צבי: אני מציעה – כמו שאנחנו תמיד יודעים לחזור לפה – ככל שאנחנו נראה שיש ביקושים וצורך אמיתי בהלוואות, אנחנו נגיע ונרחיב את הסיוע ככל שנדרש

שחר בן צבי:  צריך לזכור שבעת הנוכחית - - -     

ינון אזולאי: אני הייתי מציע, כדי שנוכל להבין את זה יותר טוב: יש לכם את הקריטריונים לקבל את ה - - -     

שחר בן צבי: בוודאי, כמו שאמרתי

ינון אזולאי: לא, לא, למשל קריטריונים – כדי שאם העסק באילת מראה לנו שהוא נפגע או - - - איזה דירוג אשראי אתם נותנים?      

שחר בן צבי: אנחנו לא עושים מבחני פגיעה

ינון אזולאי: ודירוג אשראי אתם נותנים? אתם עושים מבחנים?     

שחר בן צבי: לא, לא, אנחנו לא עושים מבחני פגיעה

ינון אזולאי: אבל למשל, בדירוג אשראי מסוים – אתם נותנים, יש לכם דירוג שאתם נותנים לו ודירוג שלא?     

גיל כהן: לא, לא

שחר בן צבי: לא

ינון אזולאי: שאלה: למה האולמות אף פעם לא נהנים מזה? והמסעדנים לא נהנים מזה? אם לא עושים את דירוג האשראי הזה ולא מסתכלים על הצפי של ההכנסות שלהם ונותנים להם ככה – יושבים פה סביב השולחן הזה וישבו פה בקורונה, הם חוזרים לפה, עוד כמה בעלי עסקים שמייצגים כמה בעלי עסקים שיש להם את הפגיעה הזאת בכל פעם מחדש

ינון אזולאי:  ואני אומר לך שגם הפעם, אם אנחנו נשאיר את המצב ככה ולא יהיה כתוב במפורש, הם ייפגעו עוד פעם

שחר בן צבי: הם נכללים באוכלוסייה

ינון אזולאי: הם נכללים באוכלוסייה ולא מקבלים, זה שהם נכללים זה בסדר גמור

ינון אזולאי:  זעקנו על זה בקורונה לא פעם ולא פעמיים

ינון אזולאי:  כל היושבים פה בשולחן הם בעלי עסקים מסוימים, תחומי העסקים שלא מקבלים

ינון אזולאי:  הם ניגשים ודוחים אותם, ניגשים ודוחים אותם

נעמה צדקיהו: זה עסק בסיכון

ינון אזולאי: עסק בסיכון

ינון אזולאי:  אנחנו מבקשים דווקא בשביל העסקים בסיכון

ינון אזולאי:  מה אתם רוצים, שאולם גם נפגע וגם לא יהיה בסיכון? על מה אנחנו מדברים?      

משה גפני: ולכן, אתה אומר שצריך קריטריונים?     

ינון אזולאי: אני טוען כמוהם: לא צריך קריטריונים

ינון אזולאי:  אבל צריך שתהיה שקיפות, שגם בעלי אולמות נמצאים, שגם מסעדנים נמצאים וכל אחד שיש לו סיכון

ינון אזולאי:  הרי אם אין לו סיכון הוא לא יבוא לבקש

ינון אזולאי:  זה הסיפור

משה גפני: בבקשה

שחר בן צבי: הוא צודק

שחר בן צבי:  כל אחד שרוצה לבקש ולקבל הלוואה יכול להגיש בקשה, אנחנו לא מסתכלים על תנאי הסף

ינון אזולאי: הוא מגיש בקשה, הסתכלת כמה - - -     

שחר בן צבי: בטח

נעמה צדקיהו: אבל הבנק דוחה אותו

ינון אזולאי: תלוי באיזה עסק

ינון אזולאי:  לפי דעתי זה נע בין 44% ל-67% – תלוי: בינוני, זעיר או קטן – שמקבלים את הסיוע שאלה קיבלו

ינון אזולאי:  בממוצע למעלה מ-50% מהבקשות בכלל לא קיבלו

ינון אזולאי:  אם את רוצה, יש את דוח הממ"מ של הכנסת - -      

נעמה צדקיהו: כי זה עסק בסיכון, הבנק לא מוכן

ינון אזולאי: - - תסתכלו שם מה קרה בקורונה, תסתכלו על העסקים שקיבלו: כמה הוגשו? כמה קיבלו? – אם את רוצה אקריא לך בדיוק את הנתונים שיש שם ותראו שהקרן הזאת - - - היא עזרה להמון אבל ל-50% היא לא עזרה, כ-50%

ינון אזולאי:  היא לא עזרה ל-40% וכמעט 100% מבעלי האולמות והמסעדנים לא נהנו מזה

ינון אזולאי:  כלומר, אם נחלק את זה לפי תחומי עיסוק אז אתם תראו שיש תחומי עיסוק שקרוב ל-100% מהם לא נהנו מזה

ינון אזולאי:       הפעם הגיע הזמן לתת גם להם ליהנות מזה, לכולם ליהנות מזה

ינון אזולאי:  חוץ מתיקונים שצריכים להיות בתוך החוק, כמו שבפעם שעברה המדינה סבסדה את הריבית בשנה הראשונה

ינון אזולאי:  אולי עכשיו נסתכל על הקורונה – הם עדיין משלמים את ההלוואות מהקורונה, אולי אפשר לפרוש להם את זה בעוד דרך כדי שאותם עסקים יוכלו לעמוד בזה

ינון אזולאי:       חבר'ה, אנחנו מסכימים שצריך להביא, אבל צריך לתת דבר מושלם

ינון אזולאי:  לשמוע, ולא להגיד לנו: נחזור לפה

ינון אזולאי:  הפעם אנחנו לא רוצים שתחזרו, נשמח שלא תחזרו לפה

ינון אזולאי:  מקסימום, שתחזרו להגיד: אנחנו רוצים להגדיל

שחר בן צבי: אבל אנחנו מקשיבים לכל מה שאתה אומר

ינון אזולאי: זה בסדר, אבל אם הייתם מקשיבים לי בפעם שעברה, הפעם הייתם מגיעים עם התיקונים

ינון אזולאי:  זו הבעיה כשלא מקשיבים, בסופו של דבר לא מגיעים אלינו עם תיקונים

גיל כהן: אני מסכים לגמרי, אנחנו נתקן וגם נעשה פה מה שצריך

גיל כהן:  גם בקורונה חזרנו כמה פעמים ותיקנו, ודיברנו עם מסעדה-מסעדה על מנת גם לוודא

גיל כהן:  עזרנו להרבה מאוד עסקים ווידאנו ש - - -      

ינון אזולאי: למה לעזור פרטני?     

גיל כהן: לא פרטני

ינון אזולאי: נעזור לכולם בפעם אחת

גיל כהן: ישבנו עם כולם, ביחד איתכם, ביחד עם הוועדה פה

משה גפני: מה שאני מבקש הוא שאם נאשר – אני מקווה שנאשר – אתם תבואו לכאן כדי למסור לנו דיווח איך נעשה הנושא הזה: איך ההלוואות? מהם הסקטורים שקיבלו יותר או פחות? מה הסיבות? שנדע איפה אנחנו עומדים

משה גפני:  ולא שיבואו אחרי שנתיים-שלוש, כמו שינון בא עכשיו ואומר: בקורונה היה - - -      

ינון אזולאי: אני לא

ינון אזולאי:  יושבים פה אנשים, תשאל אותם

שחר בן צבי: אני רוצה להגיד לחבר הכנסת - - -     

ינון אזולאי: אגב, אשמח להגיד שטעיתי

ינון אזולאי:  אם יגידו לי פה שטעית, אני אשמח להגיד ואפילו להתנצל

ינון אזולאי:  אבל זה לא יקרה

גיל כהן: לא, לא, זה ממש בסדר

גיל כהן:  אני העברתי חלק מהנתונים פה לממ"מ, זה באמת - - - סיימתי

משה גפני: ינון, איך הם יכולים לעשות דבר כזה? אם בא בעל מסעדה שהמצב שלו - - -     

ינון אזולאי: הוא בסיכון גבוה, כי הם הרי לא רואים את ההכנסות שלו

משה גפני: למה הם לא ייתנו לו הלוואה?      

נעמה צדקיהו: אני מוכנה לתת לך דוגמה

ינון אזולאי: אני אומר לך: כי הם בסיכון גבוה

ינון אזולאי:  הם פה, תשאל אותם

משה גפני: בבקשה

חמד עמאר: כמה מ-26 מיליארד השקלים האלה - - - בקורונה?         

נעמה צדקיהו: נעים מאוד, שמי נעמה צדקיהו ואני בעלת שתי מסעדות

נעמה צדקיהו:  אני מעסיקה 70 עובדים בעיר מודיעין

משה גפני: במה את מעסיקה? באיזו עבודה?     

נעמה צדקיהו: יש לי שתי מסעדות: טבחים, מלצרים, ברמנים

משה גפני: בבקשה, בסדר

נעמה צדקיהו:  אומנם מודיעין, ברוך השם, לא נפגעה מהטילים, אבל היא נפגעה

נעמה צדקיהו:  אתם צריכים להבין שענף המסעדות הגיע למלחמה הזו כשהוא בתהליך גסיסה

נעמה צדקיהו:  מבחינתנו, אנחנו עכשיו בלהיות או לחדול

נעמה צדקיהו:  לכם יש זמן להכין עוד טבלה ועוד ישיבה ועוד טבלה, אבל מבחינתנו אנחנו – זה להיות או לחדול

משה גפני: גברת נעמה, דקה

נעמה צדקיהו: אני חייבת לומר משהו: בעוד יומיים אני צריכה לשלם משכורות ל-70 עובדים, מאיפה? אין מאיפה

נעמה צדקיהו:  אני עדיין משלמת - - -     

משה גפני: גברת נעמה

נעמה צדקיהו: אני כבר עונה לך

משה גפני: עדיין לא שאלתי

נעמה צדקיהו: רצית לשאול על הלוואה בערבות מדינה

משה גפני:  לא שאלתי

נעמה צדקיהו: אוקיי, סליחה

משה גפני: יש שני דיונים שאנחנו מקיימים פה ועונים על מה שאת מדברת

משה גפני:  האחד זה המתווה – שעדיין לא הגיע וצריך להגיע, ונדון גם על הנושא הזה

משה גפני:  הדיון עכשיו הוא על ערבות שהמדינה נותנת לבעל עסק

משה גפני:  זאת אומרת, חבר הכנסת ינון אומר שהמסעדנים קיבלו מעט, קיבלו פחות מאשר כל סקטור אחר

נעמה צדקיהו: הוא צודק במאה אחוז

משה גפני: אני רוצה לדעת ממך: האם זה נכון?     

נעמה צדקיהו: הוא צודק במאה אחוז

נעמה צדקיהו:  מרביתם גם לא קיבלו כי אנחנו עסק בסיכון והבעיה הכי גדולה היא שהבנק מאשר לך - - -     

משה גפני: למה לא קיבלתם?     

נעמה צדקיהו: כי אנחנו עסק בסיכון, בנקים לא נותנים למסעדנים הלוואות

נעמה צדקיהו:  זה מה שצריכים להבין

משה גפני: אבל יש ערבות

נעמה צדקיהו: אבל הערבות היא מינורית מאוד

מיכל שיר סגמן: לגני אירועים ומסעדות לא נותנים כי הם נחשבים לעסקים בסיכון

משה גפני: אבל יש ערבות

מיכל שיר סגמן: הבנקים לא נותנים, לא המדינה

נעמה צדקיהו: בדיוק

מיכל שיר סגמן: המדינה נותנת את הערבות - - -     

יצחק פינדרוס: אבל אם יש ערבות מדינה אז הבנק צריך לתת, זה מה ש - - -     

נעמה צדקיהו: זה נשאר בידיים של הבנק, הבנק מאשר אם תקבל או לא

משה גפני: רגע, אי-אפשר את כולם ביחד

משה גפני:  רגע, עם כל הכבוד, היא מדברת עכשיו

נעמה צדקיהו: אם אנחנו מדברים, קח אותי לדוגמה: אני עדיין משלמת הלוואה בערבות מדינה מתקופת הקורונה והריביות הגיעו לשמים, כמו שאתה יודע

נעמה צדקיהו:  כי בנק ישראל מתנהל כמו שוק אפור

נעמה צדקיהו:  מה שקורה היום הוא שאני אמורה לקחת הלוואה בערבות מדינה בריבית רצח שמראש היא כבר מעל 5%, ואני משלמת גם לעובדים וגם את כל ההוצאות הקבועות שלי וגם אמורה לשלם את ההלוואות

נעמה צדקיהו:  מאיפה? הגיע הזמן, יש לכם את המתווה של הקורונה שאומנם אפשר לשפצר אותו, קחו אותו

נעמה צדקיהו:  בלחיצת כפתור תזרימו לנו, תנו לנו חמצן ואחר כך תתחשבנו איתנו

משה גפני: מאה אחוז

מיכל שיר סגמן: מה גם שיש עסקים שעוד לא סיימו את ההלוואות של הקורונה

משה גפני: הבנתי

משה גפני:  תודה רבה

קריאות: - - -     

משה גפני: אבקש תשובות

משה גפני:  תכף אני עושה סבב, אבקש תשובות

תומר מור: הרב גפני, רק לסיים את הנקודה של המסעדנים, בבקשה

תומר מור:  ברשותך, לחדד מעט נקודה

משה גפני: מה שמך?     

תומר מור: תומר מור, מנכ"ל מסעדנים חזקים ביחד

תומר מור:  חשוב להבין משהו, בסופו של דבר במנגנון הזה של הערבויות, הלוואות בערבות מדינה, יש כשל מובנה

תומר מור:  הכשל המובנה הזה כבר עלה כמה וכמה פעמים, גם בתקופת הקורונה, ואנחנו מציפים אותו עכשיו

תומר מור:  בסופו של דבר, המדינה מעניקה מסגרת, המסגרת הזו מיושמת על ידי הבנקים והבנקים הם החסם הראשון והאחרון של המסעדנים

תומר מור:  זאת אומרת, אתם מנסים להוריד הוראה למטה – היא לא קורית

תומר מור:       אגב, אנחנו פה היום כדי להגיד בצורה ברורה מאוד שהבנקים מונעים מהמסעדנים, מהתעשייה כולה, אפשרות לקווי אשראי

תומר מור:  יתרה מכך, אנחנו כבר בשבוע הרביעי של הלחימה ויש פה מסעדנים – אנחנו מקבלים כל היום, השכם והערב: חוזרים להם צ'קים, עושים להם מק"מים, סוגרים להם מסגרות, מאיימים עליהם

תומר מור:  יש לי שיחות טלפון מוקלטות של בנקאים זוטרים שמתקשרים ומאיימים על המסעדנים

תומר מור:  הם לא מבינים את גודל השעה, הם לא מבינים את המצוקה

תומר מור:  סליחה, אין קשר בין מה שאומר בנק ישראל, בין מה שהבנקים עושים בפרסומות היפות שלהם בטלוויזיה, לבין השטח

תומר מור:  הדבר הזה הוא חוכא ואטלולא ובעיקר על הראש שלכם

תומר מור:      לכן, אנחנו אומרים דבר פשוט מאוד: ראינו את המסגרות האזרחיות, ראינו את המסעדנים, ראינו את עם ישראל כולו מתגייס למען כל האירוע הזה

תומר מור:  חברים, איפה הבנקים? שיתגייסו למען האירוע הזה

תומר מור:  אל תפרסמו לי קרנות של מאות מיליונים שבסוף אף אחד לא יראה מהן שקל

תומר מור:  אנחנו צריכים לפגוש את הכסף

תומר מור:  אנחנו צריכים מסגרות אשראי

תומר מור:  אנחנו צריכים שההלוואות שבנק ישראל רוצה להעמיד תהיינה עם קריטריונים מופחתים, עם חומה מאוד מאוד נמוכה, שכולם יוכלו להיכנס בשער הזה

תומר מור:  וכמו שאמרה נעמה: לאחר מכן, המערכות דיגיטליות, שום דבר לא הולך לאיבוד, אף כלב לא אוכל שום ספר של אף בנקאי

תומר מור:  בסופו של דבר, אפשר לחזור אחורה ואפשר לשחזר ולראות מה היה צריך לתת ומה לא היה צריך לתת

תומר מור:  אי-אפשר שאנחנו נהיה עוד פעם באירוע הזה

תומר מור:  חברים - - -      

משה גפני: אוקיי

תומר מור:       בבקשה, משפט אחרון

תומר מור:  אירוע ברמה הלאומית, הכי קיצוני שהיה לנו אי-פעם, ואנחנו נמצאים עכשיו במצב בו המערכות הבנקאיות עוד פעם מטילות חסם

משה גפני: בסדר, אבל אמרת את זה, אחרים גם רוצים להגיד

משה גפני:  בבקשה

מישל מרסיה: אני מישל מרסיה, יושב-ראש התאחדות מעצבי השיער, חבר מלאכה ותעשיה בישראל

מישל מרסיה:  לפחות בעיניי, הדבר החשוב ביותר שצריך לתת עליו את הדעת – אמרו פה החברים – הדבר הראשון, זה הנושא של אותן ערבויות שכבר ניתנו, הלוואות מדינה לאותם עסקים שבעצם כרגע רחוקים מלסיים אותן וסובלים מריביות גדולות מאוד

מישל מרסיה:  אין שום תוכנית שאומרת להם מה עושים

מישל מרסיה:       מה צריך לעשות? בשורה התחתונה, צריך לעשות פריסה מחודשת

מישל מרסיה:  קודם כול, של ההלוואות הקיימות כי ההלוואות האלה יושבות ורובצות על הכתפיים עוד לפני שמחלקים הלוואות חדשות

מישל מרסיה:  הלוואות חדשות – נדון בהן

מישל מרסיה:  לדעתי, בתנאים שאתם מציעים הלוואות אף אחד לא יכול להרשות לעצמו

מישל מרסיה:  הלוואות בריביות של 5%? איפה אנחנו חיים? בשורה התחתונה, יושבים פה כולם ודנים אבל זה מה שצריך לעשות, קודם כול, לטפל באתמול

מישל מרסיה:  זה נושא חשוב מאוד

משה גפני: תודה רבה

מישל מרסיה: פריסה מחודשת של ההלוואות

משה גפני: בבקשה

שגיא בלשה: אני שגיא בלשה, מנכ"ל "עוגן", גוף אשראי חברתי ללא מטרת רווח

שגיא בלשה:  אנחנו לא חיכינו למדינה, כבר התחלנו בחלוקת אשראי חירום ו-40 מיליון שקלים ראשונים

שגיא בלשה:  אבל אם נקבל ערבות מדינה, נוכל להגיע - - -     

ינון אזולאי: כמה הם נתנה לכם המדינה בפעם שעברה?      

שגיא בלשה: המדינה נתנה לנו ערבות מדינה בקורונה

ינון אזולאי: כמה כסף?     

שגיא בלשה: נדמה לי שאלה היו 100 מיליון שקלים, אני לא זוכר את הסכום בדיוק

ינון אזולאי: אגב, אתם ערוכים כך שאם המדינה תיתן לכם יותר - - - 

שגיא בלשה: אנחנו ערוכים להגיע גם למיליארד שקלים

שגיא בלשה:  אבל צריך להבין - - -     

ינון אזולאי: איפה הבעיה?     

שגיא בלשה: בדיוק דיבר פה המסעדן והוא צודק

ינון אזולאי: תומר

שגיא בלשה: אי-אפשר לשים את כל ערבות המדינה בידיים של הבנקים, הבנקים עושים מה שנקרא: צ'רי פיקינג

משה גפני: אבל הם יכולים לקחת אצלכם

שגיא בלשה: בדיוק

שגיא בלשה:  הם יכולים אבל היום אין לנו עדיין ערבות מדינה

שגיא בלשה:  ערבות המדינה עדיין צריכה לעשות מספר התאמות ושינויים כדי שגם אנחנו נוכל לקחת אותה

שגיא בלשה:  ולכן, צריך לעשות פה איזשהו מאמץ

שגיא בלשה:  אני יודע שמשרד האוצר עושה ובאמת יש נכונות – אני חייב להגיד פה: נכונות משמעותית של שחר ושל גיל, ללכת לקראת – אבל צריך פה עוד קצת גמישות והתאמות כדי שנוכל לעשות את זה

משה גפני: תודה רבה

משה גפני:  בבקשה

אברהם כלפון: אני אבירם אלון, מנכ"ל התאחדות בעלי האולמות וגני האירועים

אברהם כלפון:  אני רוצה לחזק את החברים פה שאמרו: בסוף אנחנו - - -     

ינון אזולאי: אם אני טועה – תגיד, כי יצא לנו לדבר גם בקורונה

אברהם כלפון: אני מחזק לחלוטין את ינון, אנחנו נמצאים בנקודה שבה בסוף הבנקים – כמו שתומר אמר – הם החסם

אברהם כלפון:  אנחנו עסקים בסיכון וכשאנחנו מגיעים לבקש הלוואות בערבות מדינה, בסופו של דבר יכול להיות שהמדינה תיתן את הערבות אבל אנחנו לא מקבלים שום דבר

משה גפני: הבנו, מאה אחוז

אברהם כלפון: בנוסף, כשאנחנו ממתינים כרגע לפיצוי, אנחנו ממשיכים לשלם ארנונה, שכירויות, ל-250 עובדים

אברהם כלפון:  אין לנו שום יכולת לקחת הלוואה מהבנק ובסוף גם צריך להביא מהכיס שלנו את התשלום

משה גפני: תודה רבה

משה גפני:  בבקשה

נעים: שלום, קוראים לי אשר נעים ואני מנכ"ל של קיבוץ בעוטף עזה, קיבוץ ארז

נעים:  אני יושב פה ומייצג את התאחדות התעשיינים

נעים:  מה שרציתי להגיד הוא שאני יודע שהדיון פה הוא על ערבויות המדינה לגבי הלוואות, אבל לדעתי – כמו שנאמר פה קודם – מעט מאוד מפעלים שיש להם אחריות ייקחו את ההלוואות האלה, כי אנחנו פשוט לא יודעים מה יהיה מחר

נעים:  בייחוד בעוטף

נעים:        המפעל שלי הוא באזור שהוא שטח צבאי סגור, אני לא יכול להכניס אף עובד

נעים:  עוד יומיים אני צריך לשלם 80 משכורות

נעים:  הלוואה לא תעזור לי, כי אם אני לא יודע שמחר או מוחרתיים המפעל הזה יחזור, והוא לא יחזור לעבוד אם הוא לא יתחיל לעבוד – זאת אומרת, הלקוחות שלנו נעלמים, אנחנו יצואנים

נעים:  לכן, זה יהיה חוסר אחריות מבחינתי, ולא משנה באיזה תנאים

נעים:  גם אם זה יהיה פריים מינוס או השד יודע מה והבנקים ילטפו – אנחנו לא ניקח

נעים:  אני חושב שהמהלך הנכון כרגע, ואני יודע שהדיון פה הוא לא על המתווים, המהלך הנכון יהיה לתת לנו מקדמות באיזושהי דרך

נעים:  לתת מחר מקדמות לכל מי שמגיע לו

נעים:  אנחנו לא הולכים לאיבוד, יודעים איפה למצוא אותנו

נעים:  אנחנו נתחשבן בהמשך, תנו לנו לפחות את הנוסחה של מספר עובדים כפול שכר עבודה קבוע ליום

משה גפני: כן, אבל זה לא הדיון עכשיו

נעים: אני יודע, אבל אתם מבקשים מאיתנו לקחת הלוואות כדי לשלם משכורות על כסף שצריך לקבל אותו היום מהמדינה

משה גפני: תודה רבה

משה גפני:  כן

אורי אריאל: אני אורי בארי, רואה חשבון, סגן נשיא לה"ב

אורי אריאל:  קודם כול, לגבי ההלוואות בערבות מדינה, אני מברך על כך

אורי אריאל:  אבל אנחנו כבר כמעט חודש אחרי תחילת האירוע, אנחנו באיחור גדול

אורי אריאל:  צריך להתחיל לייצר מפגשים נוספים, עתידיים, כדי לפתור את הבעיות - - -     

משה גפני: כמה זמן עבר בקורונה עד שהגיעו ההלוואות?     

שחר בן צבי: חודש וחצי

אורי אריאל: אני לא יודע, אבל גם אז זה היה רחוק מדי

משה גפני: היום זה פחות

אורי אריאל: אבל זה כמעט חודש, עד ש - - - יעבור זמן

שחר בן צבי: לא, לא, תוך יומיים - - -     

משה גפני: בסדר, אני רק רוצה לסנגר, זה הכול, לא מעבר לזה

אורי אריאל: - - - במציאות אף אחד לא מגיש תוכנית - - -      דבר שני

אורי אריאל:  נאמר כאן שימשיכו במסלול הקיים אבל ירחיבו כספים

אורי אריאל:  המסלול הקיים עובד רע, כי נכון להיום יש גורם אחד בלבד שבודק את התוכניות העסקיות

אורי אריאל:  קודם כול, צריך לראות שהמבנה של התוכנית העסקית בנוי נכון, שאפשר למלא אותו בצורה סבירה

אורי אריאל:  התוכנה שעובדים איתה היום היא בלתי נסבלת, היא לא ידידותית והיא חוסמת הרבה מאוד - - -     

משה גפני: מה אתה מציע?      

אורי אריאל: אני מציע שהאדונים הנכבדים יקבעו תוכנית עסקית

אורי אריאל:  מבנה פשוט, קל וברור שכל אחד יוכל להגיש

אורי אריאל:  זה דבר אחד

ינון אזולאי: מעולה

אורי אריאל: דבר שני, מי יבדוק את זה? מי יאשר את התוכנית הזאת? האם זה אותו גורם? היום, היחידי שבודק – האם הוא יכול להשתלט על מדינה שלמה? בוודאי שלא

אורי אריאל:  צריך לראות מי הגורמים שמאשרים את התוכנית, מהם התנאים

אורי אריאל:  נאמר כאן קודם על ידי חבר הכנסת ינון, שאסור שנושא של יכולת כלכלית ימנע הגשת תוכנית עסקית

אורי אריאל:  כן, יש עסקים במצוקות, יש עסקים בקשיים, יש עסקים שחזרו להם צ'קים, נכון להיום זה פוסל תוכנית עסקית

אורי אריאל:  זה פוסל, אסור שזה יהיה גורם שפוסל

משה גפני: כן

משה גפני:  תודה

אורי אריאל: רגע, עוד שתי מילים

אורי אריאל:  זה צריך להיות כלל ארצי, עסקים נפגעו בכל הארץ

אורי אריאל:  הלכתי לבקר חברים באילת, מפונים

אורי אריאל:  חברים, אילת מלאה באנשים – אפס עסקים, אפס פעילות עסקית

אורי אריאל:  כל בתי העסק סגורים כי זה אנשים שלא קונים, לא צורכים

אורי אריאל:  זאת אומרת: זה צריך להיות לכל המדינה

משה גפני: השאלה היא: האם באילת הפתרון יהיה בערבות מדינה?     

אורי אריאל: צריך גם את זה וגם דברים אחרים, הנושא של הלוואות בערבות מדינה הוא קריטי

משה גפני: מאה אחוז

משה גפני:  תודה רבה

גיתית שלומי: גיתית שלומי, ממלאת מקום נשיא לשכת יועצי המס לישראל

גיתית שלומי:  כמה דברים

גיתית שלומי:  קודם כול, נעשתה פה השוואה לגבי ההלוואות שניתנו בקורונה

גיתית שלומי:  אני רוצה להזכיר שבקורונה איך שיצאו הלוואות בערבות מדינה אמרו השנה הראשונה בגרייס ועל הגרייס הזה, הריבית במימון המדינה

ינון אזולאי: נכון, אמרנו

גיתית שלומי: עכשיו זה מסלול שהוא שונה לגמרי

גיתית שלומי:       שנית, לגבי מסורבי אשראי

משה גפני: לא הבנתי

ולדימיר בליאק: בקורונה, בשנה הראשונה הריבית הייתה על חשבון המדינה

משה גפני: ועכשיו?     

ולדימיר בליאק: עכשיו זה על חשבון הלווה

ינון אזולאי: אגיד לך, כי בפעם שעברה הריבית הייתה נמוכה – למדינה היה קל

ינון אזולאי:  הפעם הם העלו את הריבית ולמדינה יותר קשה לשלם את זה

משה גפני: למה?     

ינון אזולאי: אני מסביר לך, בפעם שעברה הריבית הייתה נמוכה – למדינה היה קל לשלם

ינון אזולאי:  עכשיו בנק ישראל העלה את הריבית – קשה לו לשלם את הריבית והוא חושב שלעסקים יותר קל לשלם את הריבית

גיתית שלומי: בדיוק

גיתית שלומי:  אני רוצה להזכיר שבשיעורי הריבית היום אף אחד לא מתחרה מרצונו על קבלת אשראי

גיתית שלומי:  זה מצב שבדרך כלל עסקים מגיעים אליו מכורח הנסיבות, לא מתוך רצון לשלם כרגע על הכסף שלהם עוד אחוזים נכבדים של ריבית

גיתית שלומי:      הדרך לטפל בנושא של מסורבי אשראי

גיתית שלומי:  צריך להבין שלקרן בערבות מדינה יש בעצם רמת סיכון

גיתית שלומי:  ההחלטה למי לתת ולמי לא לתת – יש איזשהו דיפולט שהבנקים מתחייבים אליו, ההחלטה האם לתת או לא – היא לפי רמת הסיכון שהבנק רואה באותו סוג של עסק

גיתית שלומי:  אני חושבת שמעבר למסלולים לפי אזורים, צריך לייצר מסלולים שבודקים ספציפית את אותן קבוצות מוגדרות של מסורבי אשראי, צריך לתת להם מסלול בעדיפות מסוימת

משה גפני: תודה

גיתית שלומי: רק דבר נוסף, בבקשה, הנושא של זמני התגובה

גיתית שלומי:  יש פה מצב בו צריך לנסות להבין איך מייצרים זמני תגובה מהירים מאוד

גיתית שלומי:  מי שלא יבדוק, יתמודד פה עם עשרות ומאות אלפי בקשות

גיתית שלומי:  אני חושבת שאפשר לקבוע איזושהי רשימה של פרמטרים, עשרה פרמטרים, צ'ק ליסט ראשוני שהבנק בודק

גיתית שלומי:  עשרה דברים ראשוניים שהם - - -      

ינון אזולאי: בפעם שעברה זה היה עד לחודש, לא? להחזיר תשובה

ולדימיר בליאק: Go-no go     

גיתית שלומי: בדיוק, Go-no go, בדיוק ככה

גיתית שלומי:  וברגע שיש go – שייתנו 20%, כמו שנותנים במענקים

גיתית שלומי:  אתה מחתם אותו, זה כסף שהוא צריך להחזיר

גיתית שלומי:  אבל אפשר לייצר מצב כזה

גיתית שלומי:  בבקשה

מישל מרסיה: אפשר גם לתת לאוצר פתרון

משה גפני: בבקשה

אורן בוטא: אני אורן בוטא, יושב-ראש תנועת העצמאים

ינון אזולאי: רק תזכור שהפעם נתנו לך לדבר, שבפעם הבאה לא תגיד שלא נתנו לך לדבר

משה גפני: הוא אומר בין כה וכה, מה זה משנה?      

ינון אזולאי: אני רוצה שהפעם הוא יזכור

משה גפני: בבקשה, בקצרה

אורן בוטא:  נכנסנו למשבר הזה אחרי חודש של חגים, נכנסנו למשבר הזה כשהיה דשדוש בעסקים מינואר, ובכל זאת שרדנו

אורן בוטא:  אנחנו צריכים, כולנו, לשמור על העובדים שלנו

אורן בוטא:  אנחנו צריכים, ולהלן: אנחנו צריכים ריבית שתיטיב עם העסקים ולא תקריס אותם; אנחנו צריכים לתת עדיפות לעסקים שמעסיקים עובדים; אנחנו צריכים לתת עדיפות לעסקים שמשלמים ארנונה ושכירות, שזה ההוצאות הקבועות הגדולות ביותר, גם אם הם מעסיקים שני עובדים אבל יש להם הוצאות שכירות וארנונה; ואנחנו צריכים לשפר את המתווה שנקבל השבוע לטובת 400,000 עצמאים שאין להם עובדים והם יקבלו פחות מהשאר, אבל זה ברור כי אין להם הוצאות קבועות

אורן בוטא:       אנחנו צריכים לדאוג שכולנו נצא מהסיפור הזה, 650,000 עצמאים ו-2

אורן בוטא: 5 מיליון עובדים במגזר הפרטי, כשידנו על העליונה, כי אנחנו ננצח את המלחמה הזאת בשדה הקרב ואסור שניפול בשדה הקרב הכלכלי, נכונים לנו עוד חודשים ארוכים של מלחמה

אורן בוטא:  המילואימניקים ומי שנפגע בקו הישיר, הם אלה שיקבלו ראשונים, הם אלה שיקבלו את רוב הפיצויים, אבל אסור לשכוח את כל מדינת ישראל שכרגע כלכלית מתפקדת פחות טוב

משה גפני: תודה רבה

משה גפני:  צמרת אביבי, אם אפשר בקצרה

צמרת אביבי: בקצרה מאוד

צמרת אביבי:  כסגנית נשיא לה"ב, אני רוצה להסב את תשומת ליבם של כל החברים וגם שלך, כבוד היושב-ראש, לכל הענף של מי שבא מתחום החינוך

צמרת אביבי:  ברגע שאין לילדים ולהורים מענה, היכן לשים את הילדים, אין יציבות – ינון, דיברתי איתך על זה – ואין יציבות כלכלית לכל הגנים הפרטיים, למשפחתונים, לצהרונים ולכל מי שעוסק בתחום

צמרת אביבי:  לילדים לא יהיה לאן לחזור

צמרת אביבי:  75% ממה שאתם נותנים הוא מהביטוח הלאומי, אין 25% רזרבות תקציביות

צמרת אביבי:  אתם צריכים לחשוב על זה שמערכת החינוך, בכל הארץ, יום היא עובדת ויום היא לא עובדת

צמרת אביבי:  צריך לתת על זה מחשבה ומתוך זה לבנות את המתווה

משה גפני: תודה רבה

אליהו (אלי) רביבו: צמרת, האם חל"ת גמיש היה נותן מענה?     

צמרת אביבי: כן

אליהו (אלי) רביבו: תודה

משה גפני: תשובות בבקשה, רשמתם את הדברים שעלו? אני רשמתי

גיל כהן: רשמנו

מישל מרסיה: סוגיה חשובה אחת, ברשותכם

משה גפני: לא, אתה דיברת

משה גפני:  אני לא יכול, אני צריך לסיים את הדיון

מישל מרסיה: ברשותך, אני מבקש להוסיף כמה דברים חשובים

משה גפני: לא, אני לא יכול

ינון אזולאי: הוא לא יכול, טכנית הוא לא יכול

מישל מרסיה: מה זה: לא יכול טכנית?     

ולדימיר בליאק: חייבים לסיים את הישיבה

מישל מרסיה: כמה מילים פשוטות

אליהו ברוכי: עוד פעם? בזמן הזה יכולנו לשמוע מישהו אחר

משה גפני: בבקשה, אני מבקש תשובות על השאלת שעלו כאן

שחר בן צבי: ביום רביעי, ארבעה ימים אחרי שפרצה הלחימה, הורינו לכל נותני האשראי בקרן לדחות את תשלומי הקרן בכל ההלוואות הקיימות בקרן

אליהו ברוכי: לאלו שכבר ניטלו

שחר בן צבי: נכון, אבל זו עזרה משמעותית, לא תסכים? זאת אומרת, עשינו את זה עוד לפני מתווה בנק ישראל

ינון אזולאי: לכמה זמן?     

שחר בן צבי:  לשלושה חודשים

ינון אזולאי: זה לא עוזר

שחר בן צבי: זה משהו

שחר בן צבי:  והיינו הראשונים לצאת עם - - -     

קריאות: - - -     

משה גפני: עכשיו תענו לי על הבעיות, אל תגידו את הדברים הטובים

משה גפני:  תקבלו פרס ישראל על זה שדחיתם את ההלוואות

משה גפני:  תשובות

משה גפני:  זה מתחיל בזה שעסק בסיכון לא מקבל הלוואה או שאם הוא מקבל זה בריבית גבוהה מאוד, והבנקים לא נותנים

שחר בן צבי: בחנו את כל נתוני קרן הקורונה וראינו, וזו נקודה נכונה, שהרבה מההלוואות נדחו על ידי הבנק למרות שהן עברו את תהליך החיתום הראשוני

שחר בן צבי:  עכשיו אנחנו רוצים להכניס מנגנון פיקוח – כל דחייה של הבנק תעבור בחינה שלנו, מדוע הלוואה נדחתה

שחר בן צבי:  על מנת שמי שצריך לקבל - - -     

משה גפני: ומה תעשו לבנק?     

ולדימיר בליאק: באיזה לוח זמנים?     

שחר בן צבי: בוועדת אשראי, 15 ימים

אליהו (אלי) רביבו: למה אתם לא מבקשים להצטרף לוועדת הבחינה המקורית?      

שחר בן צבי: אם נעשה ועדה, אם כל בקשה - - -     

אליהו (אלי) רביבו: לא, לא לעשות

אליהו (אלי) רביבו:  קודם כול, נציגות שלכם

שחר בן צבי: יש לנו נציגות, יש לנו ועדות

שחר בן צבי:  הקושי עם הוועדה, וזו אחת הטענות שכל נותני האשראי טוענים, הוא שאם כל בקשה תגיע לוועדה אז ימי הטיפול בבקשה יתארכו

שחר בן צבי:  אנחנו אומרים: אוקיי, ניתן לבנק - - -     

אליהו (אלי) רביבו: אני מדבר רק על מה שכבר עולה לוועדה

שחר בן צבי: כן, ברור

שחר בן צבי:  כל מה שיגיע לוועדה ייבחן על ידי נציג משלנו

משה גפני: אבל תדעי שהטענה המרכזית שמסתובבת פה, ראיתי גם כאלה שלא דיברו, היא הנושא הזה: שהבנקים הם חסם, חסם ממש

גיל כהן: בגלל זה המנגנון הזה

שחר בן צבי: בגלל זה אנחנו רוצים לעשות את המנגנון הזה, שלא היה בקרן הקורונה

אליהו (אלי) רביבו: שהוא יוקם כדי לתת מענה ולבחון מחדש את מי שכבר אמרו לו לא?     

שחר בן צבי: כן

שחר בן צבי:  נדחתה הבקשה - - -     

אליהו (אלי) רביבו: ואני אומר לך שאני מבקש להקדים צעד ואני רוצה שבשלב המקדמי, לפני שאומרים לו לא, תהיו שותפים לתהליך

אליהו (אלי) רביבו:  כדי שאם כבר יגידו לו לא, אתם חלק מזה

ינון אזולאי: שלא ייקח זמן, זה מה שהוא אומר לך

אליהו (אלי) רביבו: בדיוק

ינון אזולאי: זה מה שהוא אומר לך, הוא אומר: מראש, אנחנו יודעים שלאלה הולכים להגיד לא

ינון אזולאי:  ואתם יודעים, תסתכלו על אלה שנתנו להם בפעם שעברה

ינון אזולאי:  קחו את הניתוח של אלה שבפעם שעברה אמרו להם לא ותגידו אנחנו עושים ניתוח ופותרים את הדבר הזה לפני

אליהו (אלי) רביבו: בדיוק

משה גפני: לפי שהם נותנים תשובה שלילית

שחר בן צבי: המשמעות של הדבר הזה היא שימי הבקשה בכל טיפול יהיו הרבה יותר ארוכים

ינון אזולאי: לא, כשאני שולח אותו פעמיים – לעוד ועדה – זה ארוך יותר

אליהו (אלי) רביבו: בדיוק, ינון צודק

קריאה: אדוני היושב-ראש, נקודה על הדבר הזה

אליהו (אלי) רביבו: רגע, ברשותך, רק רגע

אליהו (אלי) רביבו:  אדוני היושב-ראש, לפעמים נדמה - - -     

משה גפני: רבותיי, רגע

קריאה: התהליך הזה כבר היה בקורונה, המדינה כבר עשתה את הדברים האלה בקורונה

קריאה:  ואחרי חודשים, כשהמדינה הבינה שיש עסקים שלמים - - -     

משה גפני: לא, לא, די

משה גפני:  אבל לא נתתי רשות, אתם רוצים? אני אסגור את הדיון עכשיו וזהו

קריאה: תפתחו את המסלול המוגבר שהיה בקורונה

משה גפני: זה לדבר לקיר

משה גפני:       אני מבקש לבדוק גם את ההצעה הזאת

משה גפני:  אנחנו לא רוצים שזה יארך זמן ואנחנו לא רוצים להכביד על הנושא הזה של הבירוקרטיה, אבל אנחנו רוצים שלפני שהבנק אומר שהוא לא נותן הלוואה או שהוא נותן הלוואה בריבית גבוהה מאוד, אתם תהיו בעניין

משה גפני:  אתם נותנים את הכסף ואת הערבות

משה גפני:  הלאה, אני רוצה תשובות

שחר בן צבי: במסלול הזה אנחנו נקטום את הריבית ל-1

שחר בן צבי: 5% מעל הפריים, זה יהיה הממוצע

שחר בן צבי:  הם לא יוכלו ל - - -     

אליהו ברוכי: האם תוכל בבקשה לגדור את זה בזמן? 

ינון אזולאי: כמה זה יוצא, את יודעת?     

שחר בן צבי: כן, 7

שחר בן צבי: 75%

ינון אזולאי: 	את יודעת מה זה 7

ינון אזולאי: 75%? אתם מבינים את הבעיה? 7

ינון אזולאי: 75%

אליהו (אלי) רביבו: את יודעת מה המשמעות? זה לנצל מצוקה, זה לשתף פעולה עם הבנקים שכבר חונקים את הציבור

ינון אזולאי: אני מציע שתיקחו אותם ישר לחבל תלייה וזהו

ינון אזולאי:  למה צריך להעביר אותם את כל התהליך? למה?     

אליהו (אלי) רביבו: בדיוק

קריאה: זה שוק אפור

ינון אזולאי: תבינו, האנשים האלה שיושבים פה אכלו אותה בקורונה

קריאה: פריים מינוס, שלא נשחרר את העובדים הביתה

ינון אזולאי: אני אומר לך שהם לא ייקחו את זה

ינון אזולאי:  באמת, אני אומר לך שהם לא ייקחו את זה, תשאלי אותם פה: מי מוכן לקחת את זה?     

קריאה: אבל ברור לגמרי שהם לא ייקחו את זה

ינון אזולאי: מסעדנים – את יודעת מה טווח הרווח שלהם? 8%, זה טווח הרווח שלהם

ינון אזולאי:  מאיפה את רוצה שהם ישלמו את זה עכשיו?      

שחר בן צבי: אנחנו לא חושבים - - -     

ינון אזולאי: אנחנו מביאים לכם פתרונות

ינון אזולאי:  אגב, אנחנו באים עם פתרונות לא בגלל שאנחנו חכמים, זה בגלל הניסיון שלנו מהקורונה, באנו מהמקום הזה

ינון אזולאי:  כשאתם מדברים איתי על המקום הזה ואתם עושים איתי עוד 80 קילומטרים - - -      

משה גפני: ולכן, מה אתה מציע?     

ינון אזולאי: קודם כול, אני מציע שבערבות המדינה משלמת את השנה הראשונה

ינון אזולאי:  בלי לדבר, קודם כול

ינון אזולאי:  הדבר הנוסף, אני חושב שהם צריכים לקבל את זה בלי פריים פלוס

ינון אזולאי:  שום דבר

אורן בוטא: נכון

אליהו (אלי) רביבו: פריים מינוס

ינון אזולאי: היום, כשאתה הולך לקנות רכב – אתה מקבל פריים מינוס

אליהו (אלי) רביבו: פריים מינוס, למה פריים פלוס?     

ינון אזולאי: למה שזה יהיה בכלל? זה בעצם, מה שהמדינה נתנה - - - בנק ישראל, תן להם

ינון אזולאי:  מה זאת ערבות מדינה? כשהמדינה רוצה לעזור לו - - -     

אליהו (אלי) רביבו: האם אתם יכולים בבקשה להשיב על מה שאנחנו מפנים אליכם ולא על מה שהכנתם מראש?     

ינון אזולאי: יש כאלה שגם לא יקבלו את המענקים, לפחות תן להם את המקום הזה

ינון אזולאי:  הם בכל פעם באים וחוזרים, הם אומרים לך: אנחנו לא רוצים צדקה, אנחנו רוצים לחיות בכבוד

משה גפני: אבל ינון, אני רוצה תשובות

מישל מרסיה: אלו הלוואות בריבית דריבית

מישל מרסיה:  לא מספיק שיש את ההלוואות הקודמות, אתם הולכים לשים עכשיו עוד הלוואות

קריאה: שוק אפור, זה שוק אפור

מישל מרסיה: זה לא יכול להיות

אורן בוטא: צריך להעמיד את הבנקים על מקומם, אם האוצר לא יעשה את זה – ועדת הכספים תעשה את זה

אורן בוטא:  צריך להעמיד את הבנקים על מקומם, נקודה

ינון אזולאי: אתה שואל אותי? הייתי בודק את הבנקים

ינון אזולאי:  סיפור הבנקים – יש פה את "עוגן",  אנחנו יודעים כמה פעמים הוא היה פה בוועדה עם תלונות וכמה פעמים ניסינו לפתור

ינון אזולאי:  אני לא יודע מה נפתר ומה לא נפתר, אבל קח אותו, תגדיל את האפשרות שלו

ינון אזולאי:  אתה מדבר על ריבית הרבה יותר נמוכה

משה גפני: אני רק רוצה להגיד לכם שאנחנו הולכים להיכנס לזה בכוח

קריאות: תודה

קריאות:  תודה רבה

קריאה: גפני, סומכים עליך

קריאה:  סומכים עליך ועל כל החברים פה שהגיעו לחזק אותך, כל חברי הכנסת

משה גפני: באו אלי בתלונות כשהיה פה המפקח על הבנקים, שלא נתתי לבנקים לדבר

משה גפני:  מה שלא היה נכון, נתתי להם – הם לא היו פה, הם רצו בזום, לא משנה

משה גפני:  הם כועסים עליי

משה גפני:  אנחנו ניקח את זה עכשיו

ינון אזולאי: בגלל זה הבנקים לא באו היום?      

אליהו (אלי) רביבו: יש להם מייצגים, ינון

אליהו (אלי) רביבו:  הינה, אני אומר לך: יש להם מייצגים

אורן בוטא: כשיש שאלות קשות הם לא באים לענות תשובות

אליהו (אלי) רביבו: פריים פלוס 1

אליהו (אלי) רביבו: 5% מוצג לנו כהישג לתועלת הציבור, זה פשוט לזרות חול בעיני הציבור ובעינינו

משה גפני: אליהו, תן לי להמשיך

אליהו (אלי) רביבו: סליחה

משה גפני: אני מבקש מכם: תגידו לנו, ההצעה שהועלתה כאן – הנושא של השנה הראשונה, שלא תהיה ריבית וכל מה שנלווה, כל מה שעלה כאן – אני מבקש לדעת תשובות

מישל מרסיה: פריסה מחודשת

ולדימיר בליאק: גם לגבי גובה ההלוואה כאחוז מהמחזור

שחר בן צבי: פריסה מחודשת כבר אישרנו, כבר נגענו בזה

ינון אזולאי: נתתם דחיה, לא פריסה מחודשת

שחר בן צבי: למה? אנחנו נותנים

שחר בן צבי:  בכל הלוואה, כשמבקשים הסדר – אנחנו נותנים

ינון אזולאי: אין בעיה, תגידי

אליהו (אלי) רביבו: זה לא מסייע, זה לא מסייע באמת

קריאה: סליחה, אבל שלא יעשו את זה ענפי או נישתי

אליהו (אלי) רביבו: כשהתנאים גרועים, כל השאר משתרך בעקבותיהם

משה גפני: גם הנושא הזה של הריבית הגבוהה, גם הנושאים שהועלו כאן – אתם לא יכולים לברוח מהעניין הזה, אנחנו רואים בכם עוגן הצלה

משה גפני:  במיוחד, כל אותם סקטורים שהמחזור שלהם הוא מחזור נמוך, המציאות היא מציאות קשה

משה גפני:  אני מבקש תשובה גם על אילת

שחר בן צבי: הכנו

משה גפני: היום באילת העסקים סגורים

אורן בוטא: עשרות פנו אלי אתמול

משה גפני: אני לא מדבר על בתי המלון שקולטים את מי שפונו ממקומות בהם הם היו

אליהו (אלי) רביבו: הם לא עושים את זה בחסדי שמיים, מה זה קולטים?     

משה גפני: את כל התשובות האלה אני רוצה לקבל

משה גפני:  אני רוצה לדעת למה הבנקים בלי ריבית לא יכולים לתת את ההלוואות האלה? למה אתם לא יכולים לתת ערבות לאותם גופים שנותנים הלוואות בלי ריבית? אני גם מבקש לדעת: אלו שיש להם הלוואות קודמות – מה עושים איתם? זה פשוט הולך ומצטבר, ההלוואה הקודמת שהם קיבלו בתקופתה הקורונה והיום אתם מציעים להם לקחת הלוואה נוספת – הם לא יכלו לעמוד בעניין הזה

ינון אזולאי: גם בענף הבנייה הם לא נתנו שום – בפעם שעברה הייתה ערבות טופ אפ לענף הבנייה, אתם יודעים מה זה, נכון? תבדקו, הפעם זה לא מופיע

משה גפני: אני מבקש תשובות, אם אפשר לתת תשובות תוך חמישה ימים - - -     

אליהו (אלי) רביבו: אדוני, אני רק רוצה לחדד את שאלת הריבית

אורית פרקש הכהן: רגע, היא רוצה להגיד כמה דברים

שחר בן צבי: אפשר רק להתייחס למה שאמרת, לפני שסוגרים את הדיון?     

משה גפני: כן

אורי אריאל: מר גפני, לפני כן, מי בודק את התוכנית? נכון לעכשיו רק bdsk בודק, מי בודק?     

קריאה: אבל אין גוף מתאם

גיל כהן: שני דברים עיקריים

גיל כהן:  דבר אחד, קודם כול, לגבי bdsk – הורדנו את זה

גיל כהן:  אין גוף מתאם באמצע, זה הולך ישר לבנק

אורן בוטא: יפה מאוד

ינון אזולאי: מבורך

גיל כהן: דבר שני

גיל כהן:  נשמעה פה טענה כאילו אנחנו מונעים מגופים כאלו ואחרים להצטרף לקרן – תפדל, כל מי שרוצה נכנס לקרן, מעולם לא הייתה מגבלה

גיל כהן:  מעולם לא הייתה מגבלה אפקטיבית, מישהו שנגמרה לו הערבות או נגמר התקציב מהקרן והוא לא יכול היה – לא הייתה מגבלה אפקטיבית

ינון אזולאי: בהגשת בקשה – לא הייתה

גיל כהן: אנחנו פונים לכל החוץ בנקאיים

גיל כהן:  מי שרוצה: חוץ בנקאיים  - - -     

משה גפני: אתה שומע את מה שהוא אומר?          

שגיא בלשה: כן, רק שצריך להתאים את זה אלינו

ינון אזולאי: צריך להוכיח, אתה צריך להביא 11

ינון אזולאי: 1

ולדימיר בליאק: נשב, אם יש חסם – נסיר אותו

ינון אזולאי: כן, בדיוק

שגיא בלשה: אני מוכן

שגיא בלשה:  תכף אגיד לכם מה החסם - - -     

משה גפני: אבל לא עכשיו

גיל כהן: אחוז הערבות שהמדינה נותנת

ולדימיר בליאק: יהיה עוד דיון?     

קריאות: - - -     

משה גפני: אני מבקש תשובות בתוך חמישה ימים, הרבה עיניים נשואות אליכם בגלל שאתם יכולים לעזור לאותם עסקים שנמצאים במצוקה גדולה

משה גפני:  ההלוואה – שלא תעלה הריבית, לפחות לא בשנה הראשונה, עם ערבות מדינה, עם כל מה שנלווה לעניין הזה

משה גפני:  ושהבנקים לא יעמדו בדרך ויהיו החסם, אחרת לא עשינו שום דבר

משה גפני:  הבנקים יותר חזקים מכם, יותר חזקים מאיתנו – אלא אם כן אנחנו מכריזים עליהם מלחמה

משה גפני:  את זה נוכל לעשות רק אם אתם תתנו תשובות, איפה זה עומד

שולמית אלוני: מבחינת התקופה

שולמית אלוני:  החוק קובע שהערבות תהיה לתקופה של שנתיים, זו התקופה שאתם רוצים? אפשר לקבוע מועד קצר יותר

מישל מרסיה: יותר שנים, מה זה שנתיים?     

קריאה: למה רק שנתיים? מה זה שנתיים?     

קריאה: יש כאלה שעדיין משלמים את ההלוואות של הקורונה, חמש שנים

קריאה: קודם כול, תיתנו פתרון

אורית פרקש הכהן: אבל שלומית, על מה אנחנו מצביעים? זו חקיקה?      

משה גפני: על ערבות

אורית פרקש הכהן: אבל עדיין לא הסכמנו על המנגנון

משה גפני: לא, את הערבות צריך לאשר

שולמית אלוני: הם עושים אצלם

אורית פרקש הכהן: למה הם חוזרים בעוד חמישה ימים? כדי לוודא שהערבות הזו - - -     

ולדימיר בליאק: על תנאי ההלוואה

אורן בוטא: שישוחחו עם הבנקים ונשמע תשובות

משה גפני: אבל אל תעזור לי

משה גפני:  אתה יודע, אתה ממש מגזים

צמרת אביבי: הרב גפני, לא לכעוס, כולנו מתוחים

משה גפני: שכחתי מהעניין הזה, יש בקשה לערבות, שהמדינה תיתן ערבות לבעלי העסקים

משה גפני:  במהלך הדיון עלו בעיות, כשהבעיות האלה נוצרות כתוצאה מזה שאנחנו נותנים להם הלוואה אבל בעצם הבנקים מהווים חסם, הריבית גבוהה מדי, כל מיני דברים שעלו

משה גפני:  על זה ביקשתי תשובות, אבל אני מבקש מחברי הוועדה לאשר את הערבות, זה עוזר לעסקים

אורית פרקש הכהן: אבל השאלה היא: האם ברגע שאנחנו מאשרים את הערבות ירד לנו המנוף של להמשיך את הדיון?     

משה גפני: לא, הם יצטרכו לבוא לפה

אליהו (אלי) רביבו: חד-משמעית לא, תוך חמישה ימים הם מחויבים להביא תשובות

משה גפני: בוודאי, הם צריכים לבוא לפה עוד הרבה פעמים

אורן בוטא: הפיצוי הראשון צריך להיות הפיצוי הכי הכי חשוב, שלא ייכנסו לבור

משה גפני: אושר שקלים, תגיד מילה

שקלים: בגדול, שוב, אני בעד כל החבר'ה שנמצאים פה

שקלים:  אנחנו באמת צריכים להפגין כאן הרבה חמלה

שקלים:  כבן לאבא – היה לנו עסק משפחתי, אנחנו יודעים בדיוק מה זה להביא את הכסף מהבית, מה זה להוציא את החשבונית, מה זה לשלם לעובדים

שקלים:  באמת נדרשת הרבה חמלה, וגם שהמדינה תכניס יד לכיס בהרבה דברים נוספים

שקלים:  יש פה באמת רצון טוב והכרה של הח"כים שיודעים מה זה, והמדינה באמת נדרשת להתחשב כמה שיותר

שקלים:  תודה רבה אדוני

משה גפני: תודה רבה לך

משה גפני:  בבקשה

שולמית אלוני: החוק קובע שערבות טעונה אישור של ועדת הכספים ותוקפו של אישור שנתנה הוועדה יהיה לשנתיים, אלא אם כן קבעה הוועדה כי תוקפו יהיה לתקופה קצרה יותר

אורית פרקש הכהן: זו סמכות שלנו

שולמית אלוני: נכון

שולמית אלוני:  בעבר קיצרנו את התקופות בהיבטים מסוימים, ככה היה גם עם עניין התעופה

משה גפני: אני לא מסכים לשנתיים, אני מבקש שנה

שחר בן צבי: שנה זה בסדר גמור

אליהו (אלי) רביבו: אפשר לקבוע שנה ולקראת זה נדון עוד פעם?     

אורית פרקש הכהן: להפך, ככל שאתה מאשר את זה לתקופה קצרה יותר, אתה בפוטנציאל – זה נגד הציבור

משה גפני: אבל אגיד לך מה הסיבה

אורית פרקש הכהן: לצורך הדבר הזה, לנו עדיף לאשר ערבות ממשלתית לתקופה ארוכה יותר, לא?     

אליהו (אלי) רביבו: אבל אנחנו רוצים לפתוח את זה מחדש, לראות את התנאים ולדון

משה גפני: אורית, אני רוצה שהם יבואו לכאן כדי שנשמע מה נעשה במהלך השנה הזאת, כל הבעיות שעלו

משה גפני:  זה משאיר לנו את היכולת הזאת לבדוק

קריאה: זה לא מה שיעצור את האירוע

אורית פרקש הכהן: אי-אפשר לעשות את זה לשנה, כי זה אומר ש-back to back, ההלוואות תהיינה לשנה

אליהו (אלי) רביבו: ממש לא, ממש לא

קריאה: לא, לא, ההלוואות לא לשנה, רק בשנה האחרונה

אורית פרקש הכהן: בסדר, טוב

משה גפני: אני חוזר ואומר: זו לא פעם ראשונה שאנחנו מאשרים ערבות, אני תמיד מבקש - - -     

אורית פרקש הכהן: הבנתי, הבנתי

משה גפני: אורית, אני פונה אליך: אנחנו הרבה פעמים, תמיד בעצם, מקצרים את התהליך

משה גפני:  לא בגלל שההלוואות ניתנות לפחות זמן, זה לא מונע הלוואות לאורך זמן אבל זה אומר שאנחנו נפגשים איתם פעם נוספת, בגלל שאנחנו רוצים לקבל תשובות - -     

אליהו (אלי) רביבו: לצורך בקרה

משה גפני: - - מה נעשה עם החסמים? מה נעשה עם חברות האשראי שלא גובות ריבית?      מי בעד אישור הבקשה להעמדת מסגרת ערבות מדינה עבור פתיחת מסלול סיוע ייעודי לעסקים בקרן ההלוואות בערבות מדינה בעקבות המלחמה, לשנה

משה גפני:  אני מבקש תשובות בתוך חמישה ימים

משה גפני:  מי בעד אישור הבקשה? מי נגד? מי נמנע?     

משה גפני: אושרה

משה גפני: הבקשה אושרה

משה גפני:  הישיבה נעולה